CELEX: 32010R1034
Language: hu
Date: 2010-11-15 00:00:00
Title: A Bizottság 1034/2010/EU rendelete ( 2010. november 15. ) az 1082/2003/EK rendeletnek a szarvasmarhafélék azonosítására és nyilvántartására vonatkozó követelmények ellenőrzése tekintetében történő módosításáról  EGT-vonatkozású szöveg

16.11.2010   
            
            
               HU
            
            
               Az Európai Unió Hivatalos Lapja
            
            
               L 298/7
            
         A BIZOTTSÁG 1034/2010/EU RENDELETE
   (2010. november 15.)
   az 1082/2003/EK rendeletnek a szarvasmarhafélék azonosítására és nyilvántartására vonatkozó követelmények ellenőrzése tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szarvasmarhák azonosítási és nyilvántartási rendszerének létrehozásáról, továbbá a marhahús és marhahústermékek címkézéséről, valamint a 820/97/EK tanácsi rendelet hatályon kívül helyezéséről szóló, 2000. július 17-i 1760/2000/EK európai parlamenti és tanácsi rendeletre (1) és különösen annak 10. cikke d) pontja bevezető mondatára,
   mivel:
   
               (1)
            
            
               Az 1760/2000/EK európai parlamenti és tanácsi rendeletnek a szarvasmarhafélék azonosítási és nyilvántartási rendszerének keretében végrehajtandó minimális szintű ellenőrzések tekintetében történő végrehajtására vonatkozó részletes szabályok megállapításáról szóló, 2003. június 23-i 1082/2003/EK bizottsági rendelet (2) minimumkövetelményeket állapít meg az ilyen ellenőrzésekre.
            
         
               (2)
            
            
               Az 1082/2003/EK bizottsági rendeletben meghatározott helyszíni vizsgálatok végrehajtásából leszűrt, az éves jelentésekben rögzített tapasztalatok, valamint az 1505/2006/EK bizottsági rendeletben (3) a juh- és kecskefélékre vonatkozóan megállapított helyszíni vizsgálatok végrehajtásából eredő tapasztalatok az évente ellenőrzendő gazdaságok és állatok százalékos arányának csökkentése mellett szólnak. Az ellenőrzéseknek alapszabályként a gazdaságban található valamennyi állatra ki kell terjedniük. A húsznál több állattal rendelkező gazdaságok esetében azonban az illetékes hatóság számára megengedett, hogy az ellenőrzéseket az állatok egy megfelelő reprezentatív mintájára korlátozza.
            
         
               (3)
            
            
               Ezenkívül az 1082/2003/EK rendelet előírja, hogy a tagállamoknak a rendelet I. mellékletében szereplő mintának megfelelő éves jelentést kell benyújtaniuk a Bizottsághoz, amelyben ismertetik az ellenőrzések végrehajtására vonatkozó adatokat.
            
         
               (4)
            
            
               Az éves jelentés számára történő adatgyűjtésnek megfelelőnek és a kitűzött célokkal arányosnak kell lennie. A célirányosabb és arányosabb jelentéstétel érdekében az 1082/2003/EK rendelet bizonyos követelményeit és a rendelet I. mellékletében szereplő mintát egyszerűsíteni kell, hogy az ellenőrzések végrehajtására vonatkozó információk pontosabbak legyenek.
            
         
               (5)
            
            
               Emiatt az 1082/2003/EK rendeletet ennek megfelelően módosítani szükséges.
            
         
               (6)
            
            
               Az e rendeletben előírt intézkedések összhangban vannak a mezőgazdasági alapok bizottságának véleményével,
            
         ELFOGADTA EZT A RENDELETET:
   1. cikk
   Az 1082/2003/EK rendelet a következőképpen módosul:
   
               1.
            
            
               A 2. cikk (1) és (2) bekezdése helyébe a következő szöveg lép:
               „1.   Az illetékes hatóság évente ellenőrzéseket végez, melyek a gazdaságok legalább 3 %-ára terjednek ki.
               2.   Amennyiben az (1) bekezdésben előírt ellenőrzésekből kitűnik az 1760/2000/EK rendeletnek való megfelelés jelentős mértékű hiánya, a következő éves vizsgálati időszakban növelni kell az ellenőrzések minimális arányát.”
            
         
               2.
            
            
               A 3. cikk helyébe a következő szöveg lép:
               „3. cikk
               Az illetékes hatóság ellenőrzi a gazdaságban tartózkodó összes állat azonosítását.
               A húsznál több állattal rendelkező gazdaságok esetében azonban az illetékes hatóság dönthet úgy, hogy az állatok egy reprezentatív mintájának azonosítási módját ellenőrzi nemzetközileg elismert standardok alapján, feltéve, hogy az ellenőrzött állatok száma elegendő ahhoz, hogy 95 %-os biztonsággal ki lehessen mutatni az 1760/2000/EK rendeletnek az állattartók részéről való nem-megfelelés eseteinek az 5 %-át.”
            
         
               3.
            
            
               Az 5. cikk (1) bekezdése b) pontjának helyébe a következő szöveg lép:
               
                           „b)
                        
                        
                           az ellenőrzött gazdaságok száma;”
                        
                     
         
               4.
            
            
               Az I. melléklet e rendelet mellékletének megfelelően módosul.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. november 15-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 204., 2000.8.11., 1. o.
   
      (2)  HL L 156., 2003.6.25., 9. o.
   
      (3)  HL L 280., 2006.10.12., 3. o.
   
      MELLÉKLET
      Az 1082/2003/EK rendelet I. melléklete helyébe a következő szöveg lép:
      
         
            „I. MELLÉKLET
            
               Az 1760/2000/EK rendelet I. címének megfelelően végzett ellenőrzések eredményeiről szóló jelentés
            
            1.   Általános adatok a gazdaságokról és az állatokról
            
                        A gazdaságok teljes száma a tagállamban a jelentéstételi időszak kezdetén (1)
                        
                     
                     
                         
                     
                  
                        A jelentéstételi időszak alatt ellenőrzött gazdaságok teljes száma
                     
                     
                         
                     
                  
                        A tagállamban nyilvántartásba vett állatok teljes száma a jelentéstételi időszak kezdetén (1)
                        
                     
                     
                         
                     
                  
                        A jelentéstételi időszak alatt a gazdaságokban ellenőrzött állatok teljes száma
                     
                     
                         
                     
                  2.   Az 1760/2000/EK rendeletnek való nem-megfelelés
            
                        A rendeletnek nem megfelelő gazdaságok
                     
                     
                         
                     
                  A 494/98/EK bizottsági rendeletnek (2) megfelelően kirótt szankciók
            
                         
                     
                     
                        Érintett állatok
                     
                     
                        Érintett gazdaságok
                     
                  
                        
                                    1.
                                 
                                 
                                    Az egyes állatok szállításának korlátozása
                                 
                              
                     
                         
                     
                     
                         
                     
                  
                        
                                    2.
                                 
                                 
                                    A gazdaságban tartózkodó valamennyi állat szállításának korlátozása
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Állatok megsemmisítése
                                 
                              
                     
                         
                     
                     
                         
                     
                  
                        Összesen
                     
                     
                         
                     
                     
                         
                     
                  
      
      
         (1)  Vagy más, az állat-egészségügyi statisztikára vonatkozó nemzeti referenciaidőpont.
      
         (2)  HL L 60., 1998.2.28., 78. o.”